text: Par krammer sig til den helt store gevinst
  10 februar 2016 kl. 14.44
  Der er 10.000 kroner på højkant i Bredebro i dag, når ni forelskede par skal konkurrere om at kramme hinanden længst muligt. 
  Det betaler sig at kramme. Særligt for de ni forelskede par, der onsdag skyder valentinsdagene i gang med en vaskeægte krammekonkurrence  i Bredebro. Det par, der krammer i længst tid, vinder 10.000 kroner i  konkurrencen, der er blevet til i et samarbejde mellem Radio Globus og Toosbouys Torv.
  Verdensrekorden i kram er 24 timer og 13 minutter, så selvom konkurrencen har været i gang siden klokken 9.00, skal deltagerne nok forvente at kramme lidt endnu.  Par fra hele Syd- og Sønderjylland prøver at kramme sig til den helt store gevinst, og arrangørerne håber på en dag fydt med kys og kærlighed.
  